[{"text_idx": "#000007", "text": "Vana rahvauskumuse ja\u0308rgi on nii, et kui esimene kevadel kohatud liblikas on kollane, siis tuleb kuldne suvi. Kes see pahaaimamatu hiromant o\u0303igupoolest on ja millega ta ennustamisest vabal ajal tegeleb?"}, {"text_idx": "#000008", "text": "Kui satud varakevadel kollast liblikat silmama, siis suure to\u0303ena\u0308osusega on see lapsuliblikas (Gonepteryx rhamni), kes hakkab juba ma\u0308rtsis ringi uitama ja on Eestis va\u0308gagi levinud liblikaliik."}, {"text_idx": "#000009", "text": "Kollaste tiibadega on vaid isased lapsuliblikad. Emaste tiivad on palju heledamad, kaugelt vaadates lausa valged. Seeto\u0303ttu ajavad inimesed neid mo\u0303nikord segamini kapsaliblikatega, kes tegelikult nii varakult va\u0308ljas pole."}, {"text_idx": "#000010", "text": "Kapsaliblikate tiibadel on ka tumedamaid toone, emasel lapsuliblikal on aga tiivad u\u0308htlaselt heledad. Ku\u0308ll aga on nii erkkollastel isastel kui heledamatel emastel tiibade peal pisikesed oranz\u030cikad ta\u0308pid."}, {"text_idx": "#000012", "text": "Kevadel kohatud lapsuliblikate ja\u0308reltulijad saavad lennuvo\u0303imeliseks keset suve, aga kui on va\u0308ga palav, siis langevad nad omamoodi suveunne ja ko\u0303ige soojemal ajal neid na\u0308ha pole. Alles ilmade jahenedes tuleb lapsuliblikatel ja\u0308lle suur lendamise tuhin peale. Ta\u0308nu pikematele uinakutele vo\u0303ivad nad elada u\u0308sna kaua: isegi 13 kuud."}, {"text_idx": "#000013", "text": "Lepidopteroloog Allan Selini so\u0303nul on liblikate tegelik eluiga aga palju lu\u0308hem: \"Liblikate peamine surmapo\u0303hjus on, et nad su\u0308u\u0308akse a\u0308ra. Mo\u0303ne liigi puhul on liblikana veedetud aeg ainult kaks ja pool pa\u0308eva.\" Suured vaenlased on kiilid, kes on Selini so\u0303nul karmid kiskjad ning na\u0308iteks mustlaik-apollo Saaremaa alamliigi lausa va\u0308lja so\u0308o\u0308nud."}, {"text_idx": "#000014", "text": "Meile silmailu pakkumine ja niisama kaunilt ringi lendamine liblikate prioriteetide hulka ei kuulu. Kevadistel toimetustel on u\u0308ksnes praktilised eesma\u0308rgid: \"Liblikas on po\u0303himo\u0303tteliselt lihtsalt tiibadega suguorgan,\" vo\u0303tab Selin teema kokku."}, {"text_idx": "#000016", "text": "Siit ka no\u0303uanne: kui leiad ku\u0308lmal ajal looduses jalutades mo\u0303ne kuldset suve ennustava lapsuliblika vo\u0303i heledama emase, kes on justkui surnud, siis a\u0308ra teda puutu. Vo\u0303imalik, et ta siiski ei ole surnud, vaid lihtsalt talveunes uut kevadet ootamas."}, {"text_idx": "#000020", "text": "\"See liblikas lendab pisut omamoodi, justkui plaks-plaks. Kui kevadel akna peale satub, siis on see laksutav lennuviis eriti ha\u0308sti silmatav,\" pakub Selin enam kui sada aastat ka\u0308ibel olnud nimele konteksti."}, {"text_idx": "#000021", "text": "Liblikad eristavad ka ultravioletis mitut va\u0308rvust"}, {"text_idx": "#000023", "text": "Eesti rahvuskala elab La\u0308a\u0308nemeres arvatust poole va\u0308hem"}, {"text_idx": "#000025", "text": "Ka antiaine kukub ikkagi allapoole"}, {"text_idx": "#000031", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000035", "text": "Eesti kalandus on kestlik, aga murekoht on tursk ja angerjas"}]